CITCO

CITCO, ofisialmente Curaçao International Trust Company, ta un kompania di servisio finansiero na Kòrsou. El a manehá kompanianan internashonal i fondonan di papel di balor, inkluyendo fondonan di hedge. E kompania a liderá den establesé e Antias Hulandes komo un pais di impuesto abou.

 Fundashon i aktividat 
Ku e erupshon di Guera Mundial II, hopi kompania hulandes a deseá di evitá di keda bou di kontrol di Alemania. Mudansa di adres legal pa Kòrsou tabata un manera pa logra esaki. Den e situashon aki, Anton Smeets, desde 1938 notario na Kòrsou, a establesé un negoshi ku por a yuda ku esaki i a manehá kompanianan na nòmber di e doñonan.Craig M. Boise & Andrew P. Morriss: «Change, Dependency, and Regime Plasticity in Offshore Financial Intermediation: The Saga of the Netherlands Antilles», Texas International Law Journal, bd. 45, nr. 2, 2009, s. 393–394.Andrew P. Morriss: «The Rise and Fall of Curaçao's Offshore Financial Sector», Foundation for Economic Education, 23. september 2009. Konsultá 27 di septèmber 2009.  E negoshi a kuminsá na 1940. E tipo di aktividat aki a benefisiá di e echo ku den sektor petrolero riba e isla tabatin personal kompetente riba tereno legal i di kontabilidat.

Despues di e guera, hopi kompania a bolbe Hulanda. E kompania Curaçao International Trust Company (CITCO) a keda establesé na 1948.«Our History and Values», The Citco Group Limited. Konsultá 8 di yanüari 2024. Smeets a purba di haña manera pa kontinuá ku e aktividat di e añanan di guera. Despues ku a establesé Antias Hulandes na 1954, el a konvense e outoridatnan pa establesé un regimen di impuesto abou pa kompanianan estranhero ku ta registrá formalmente na Kòrsou.Boise & Morriss 2009, pag. 404–405.Morriss 2009. Antias Hulandes tabata e promé pais ku a establesé loke despues a bira konosí komo "ring-fencing",Boise & Morriss 2009, pag. 405. ku un impuesto masha abou pa kompania internashonal. A krea e negoshi di e "sektor offshore". E akuerdo di impuesto entre Hulanda i Merka for di 1955 tambe tabata konta pa e teritorionan hulandes den Karibe i a hasi esaki atraktivo pa kompania merikano pa establesé nan mes na Kòrsou.

Citco a enkargá su mes despues den diferente tipo di negoshi finansiero i bankario, inkluyendo fondonan di hedge. Na 1987 su yu hòmber Christopher G. Smeets a tuma over e kompania di su tata.

 Link eksterno 
 Wèpsait ofisial CITCO

Category:Empresa
Category:Kòrsou